**שירשיעור –'חירות – מדמיון למציאות'**

**כפי שמתבטאת במס' סיפורים נשיים**

 **מערך שיעור מקוון**

 **פיתוח: שקד גטריידה/ רשת דרכא**

**בשיעור חמישה חלקים:**

חלק א- דבר למורה

חלק ב – פתיחה

חלק ג – קוראים שיר ביחד

חלק ד - עבודה בחדרים

חלק ה - הצגת תוצרים במליאה

חלק ו - סיכום מוצע

**חלק א - דבר למורה**

שלום לכולם

אחד משמות החג הוא חג החרות.

הסיפור הגדול של יציאת מצריים והתגבשות קבוצת העבדים לעם מאורגן בעל מוסדות שלטוניים, סדרי פולחן דתיים ויעד מדיני טריטוריאלי ברור, היווה השראה לסיפורי חירות נוספים כמו זה של העבדים האפריקאים באמריקה במהלך המאות ה 18-19.

לשאיפה לחירות יש ערך גבוה מאוד בקרב בני האדם עד שהיא הפכה לאחת מזכויות היסוד של האזרחים במדינות דמוקרטיות, המילה חירות מופיעה בשמן של מפלגות ותנועות פוליטיות רבות בעולם כמו מפלגת החירות בישראל, וכן מפלגות במצרים, הולנד ואוסטריה.

כמו בסיפור יציאת מצרים, כך גם במקרים רבים אחים בהיסטוריה את חירות מקבלים ממישהו ולכן הדבר כרוך במאבק או בהתמודדות יומיומית על החירות של האדם או של הקבוצה.

אחת ממהפכות החירות הגדולות והחשובות שמלוות אותנו מזה כמאה וחמישים שנה היא המהפכה הפמיניסטית, מהפכתן של הנשים לקבל חירות ומעמד שווה לגברים במרחבי הפעילות השונים בעולם. בבסיס התפיסה הפמיניסטית עומדת הטענה שלנשים בעולם הוקצו תפקידים (פורמליים ובלתי פורמליים) מסוימים על פי תפיסת עולמם של הגברים ויש לפרוץ מבנה זה ולבסס את היחסים בין נשים לגברים בעולם מתוך עקרון השוויון של המהפכה הצרפתית.

בשיעור המצורף נצא למסע דרך סיפורה של דמות ספרותית מוכרת מאוד – סינדרלה, ונבחן כמה שאלות:

* מה כוחו של הדמיון ומה נדרש כדי לבצע?
* איזה סטריאוטיפים יש לנו על נשים מקבוצות שונות?
* איזה אתגרים עומדים בפני נערה במדינת ישראל כיום?
* מה החלומות שלכם לחירות?

**חלק ב פתיחה**

היום בשיעור נקרא שיר המספר על סינדרלה. את השיר כתבה המשוררת דליה רביקוביץ. ומתוך השיר נעסוק בשאלות של חרות ומאבק.

בשלב ראשון נקרא את השיר, אשתף מסך ואקרא אותו בקול, ולאחר מכן תקיימו שיחה ודיון בחדרים סביב השיר.

**חלק ג קוראים ביחד שיר**

במרכז השיעור שיר של המשוררת דליה רביקוביץ' (הרחבה על המשוררת <https://katzr.net/ff959d>).

חשוב שהקריאה תיעשה ע"י המורה לאחר הכנה מקדימה.

לפני שאילת שאלות הדיון חשוב מאוד להסביר את תוכן השיר לאלה שלא הבינו מסיבות שונות.

על ניתוח השיר ניתן לקרוא כאן: <https://katzr.net/8dce46>

**סינדרלה במטבח / דליה רביקוביץ**

השעות הטובות של סינדרלה עברו שם למטה בּמטבח
היתה לה חרות הדעת
אם נאמר זאת כּך.
היא הידקה את ידיה אל רקותיה
שערותיה היו מכוסות שוּמן.
היא הפליגה בּדעתה למרחקים
בּלתי משוערים
בּלתי מוּסברים
תּחושות שידעה בלי לנקוב בּשמן.
והיא השפילה את עיניה לסינור
המרובב והמוכתם
וידעה איזה מרחק גדול יש בּין הָכָא לְהָתָם
אם בכלל ניתן לשער
ומה שמתחיל כּאן ועכשיו
אין לו סיום בזמן
ולא נקודת זמן.
והיא עשתה סביבה עיגול
וסימנה לעצמה סימן דּמיוני כמובן.
וראתה את השתיים ההן יוצאות בּמיטב בּגדיהן
הדורות, מפוארות, נוטפות בּשמים
נטויות גּרון.
והיא לא ממש רצתה להיות במקומן.
אוצרות אין-סופיים היו לה בּדמיון
ממש אין-סופיים
וללא צורה.
היתה לה פּקעת קטנה של חום בגרון
והלמות לב עזה, חולנית.
והיא היתה מחוץ לכּולם
בּוכיה, קודחת
מוכנה בכל עת לחדול להתקים.
היתה לה נקודת תּצפית
נדירה בּריחוקה
כּאילו ישבה על כּוכב מאדים
כּוכב המלחמה.
והיא קמצה את אגרופיה ואמרה:
אני יוצאת למלחמה.

ואחר כּך נרדמה.

**פירושי מילים**

הָכָא לְהָתָם – בארמית משם (משם) לכאן (להתם)

מרובב – מוכתם, מלוכלך

**חלק ד – מטלה בחדרים**

לאחר קריאת השיר במליאה ניתן להתחלק לחדרים לצורך ביצוע המטלה:

**שאלות לדיון אחרי קריאת השיר.**

**לאחר הקריאה העלו את תשובותיכם ללוח הפדלט**

1. התבוננו שוב בשיר. מהי הסיטואציה המתוארת בשיר? מהי המציאות ומה מתרחש בעולמה הפנימי של סינדרלה?
2. המילה חירות מופיעה בשורה השנייה בשיר – מה הכוונה במילה חירות?
3. מה מאפשר הדמיון לסינדרלה?
4. בשורות האחרונות מסופר שסינדרלה עמדה על כוכב המלחמה, קפצה אגרופים (כדי לצאת למלחמה?) ואז נרדמה. נראה כאילו סינדרלה הייתה רגע לפני מעשה בעולם האמתי אבל בשנייה האחרונה ויתרה על המעשה וחזרה לחלום.

"הייתה לה נקודת תּצפית
נדירה בּריחוקה
כּאילו ישבה על כּוכב מאדים
כּוכב המלחמה.
והיא קמצה את אגרופיה ואמרה:
אני יוצאת למלחמה.

ואחר כּך נרדמה."

1. מה טיבה של החירות שמוזכרת בשורה השנייה של השיר?

"השעות הטובות של סינדרלה עברו שם למטה בּמטבח
הייתה לה חרות הדעת
אם נאמר זאת כּך. "

האם זו חירות ממשית או מדומיינת?

לאיזו מלחמה סינדרלה צריכה לצאת כדי לזכות בחירות אמתית? במי היא צריכה להילחם? על מה היא תילחם?

1. איזה דמויות של נשים (אמתיות או דמיוניות) יצאו למלחמה על חירותן?
מצאו ברשת תמונות של דמויות אלה והציגו אותן על הפדלט (עד 3 דמויות)

**חלק ה הצגת תוצרים במליאה**

**אחרי החזרה מהחדרים:**

**להציג לכל התלמידים את הפדלטים ולבקש מכל קבוצה לתאר דמות אחת שבחרו.**

**שאלת הדיון היא**

**"לאיזה סוג של מאבק לחירות יצאה הדמות שלכן?"**

* מה דימיינה כעתיד ראוי?
* כיצד נאבקה?
* מה הצליחה ומה לא?

**חלק ו סיכום מוצע**

בעזרתה של דליה רביקוביץ', משוררת ישראלית חשובה התקרבנו היום אל סינדרלה. סינדרלה המבטאת את כל הנשים הנמצאות עדיין בתוך מטבחים, "למטה", שאין להן חירות, שהחופש שלהן נמצא רק בדמיון ושמאבק הוא הדרך היחידה עבורן לזכות בחירות.

פגשנו דמויות שבעיניכם ובעיניכן מייצגות מאבק לחירות והיכרנו דרכן את עולמכן ועולמכם.

אני מבקשת לסיים את השיעור בהזמנה – אני מזמינה כל אחד ואחת לכתוב על עמוד אחד את החירות שהוא או היא מדמיינים ולשלוח לי באופן פרטי. אני אקרא, אשמח לדבר על החירות שלכן ושלכם איתכם בלבד, לא אראה לאנשים אחרים.

**סינדרלה במטבח / דליה רביקוביץ**

השעות הטובות של סינדרלה עברו שם למטה בּמטבח
היתה לה חרות הדעת
אם נאמר זאת כּך.
היא הידקה את ידיה אל רקותיה
שערותיה היו מכוסות שוּמן.
היא הפליגה בּדעתה למרחקים
בּלתי משוערים
בּלתי מוּסברים
תּחושות שידעה בלי לנקוב בּשמן.
והיא השפילה את עיניה לסינור
המרובב והמוכתם
וידעה איזה מרחק גדול יש בּין הָכָא לְהָתָם
אם בכלל ניתן לשער
ומה שמתחיל כּאן ועכשיו
אין לו סיום בזמן
ולא נקודת זמן.
והיא עשתה סביבה עיגול
וסימנה לעצמה סימן

דּמיוני כמובן.
וראתה את השתיים ההן יוצאות בּמיטב בּגדיהן
הדורות, מפוארות, נוטפות בּשמים
נטויות גּרון.
והיא לא ממש רצתה להיות במקומן.
אוצרות אין-סופיים היו לה בּדמיון
ממש אין-סופיים
וללא צורה.
היתה לה פּקעת קטנה של חום בגרון
והלמות לב עזה, חולנית.
והיא היתה מחוץ לכּולם
בּוכיה, קודחת
מוכנה בכל עת לחדול להתקים.
היתה לה נקודת תּצפית
נדירה בּריחוקה
כּאילו ישבה על כּוכב מאדים
כּוכב המלחמה.
והיא קמצה את אגרופיה ואמרה:
אני יוצאת למלחמה.

ואחר כּך נרדמה.

דּמיוני כמובן.
וראתה את השתיים ההן יוצאות בּמיטב בּגדיהן
הדורות, מפוארות, נוטפות בּשמים
נטויות גּרון.
והיא לא ממש רצתה להיות במקומן.
אוצרות אין-סופיים היו לה בּדמיון
ממש אין-סופיים
וללא צורה.
היתה לה פּקעת קטנה של חום בגרון
והלמות לב עזה, חולנית.
והיא היתה מחוץ לכּולם
בּוכיה, קודחת
מוכנה בכל עת לחדול להתקים.
היתה לה נקודת תּצפית
נדירה בּריחוקה
כּאילו ישבה על כּוכב מאדים
כּוכב המלחמה.
והיא קמצה את אגרופיה ואמרה:
אני יוצאת למלחמה.

ואחר כּך נרדמה.